Kaagjärve-Mäemõisa mõis
(Kaagjärve-)Mäemõisa mõis (saksa keeles Grotenhof, Kawershof Fabrik) oli Kaagjärve mõisa kõrvalmõis Karula kihelkonnas Võrumaal. Nüüdisajal jääb mõis Valga maakonda Valga valda. Mõis rajati 1880. aastatel Kaagjärve mõisast 2,5 km lääne poole. Mõisa alale ehitati tööstuskompleks, sh püstitati õllevabrik, jahuveski, saeveski, villavabrik, ketruskoda.